Diari Oficial de la Generalitat Valenciana


Sumari del DOGV 9790, del 16-02-2024 (2024/1188)

RESOLUCIÓ de 9 de febrer de 2024, de la Direcció General de Justícia, de la Conselleria de Justícia i Interior, per la qual es convoca un concurs específic de mèrits per a la provisió d'un lloc de treball singularitzat vacant en el Servici Comú Processal d'Assumptes Generals de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9790

Data del DOGV
:   16-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1188


Data del document
:   09-02-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 9 de febrer de 2024, de la Direcció General de Justícia, de la Conselleria de Justícia i Interior, per la qual es convoca un concurs específic de mèrits per a la provisió d'un lloc de treball singularitzat vacant en el Servici Comú Processal d'Assumptes Generals de València. [2024/1188]  
Atesa la necessitat de cobrir reglamentàriament una plaça de cap d'equip d'auxilis del Servici Comú Processal i d'Assumptes Generals de València, i de conformitat amb el que estableixen els articles 532 i 533 de la Llei orgànica 6/1985, d'1 de juliol, del poder judicial, així com l'article 49 i següents del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de justícia, i en virtut de les competències atribuïdes per l'article 9.2 del Decret 134/2023, de 10 d'agost, del Consell, pel qual s'aprova el Reglament orgànic i funcional de la Conselleria de Justícia i Interior, resolc:  
  
  
Convocar concurs específic de mèrits per a cobrir el lloc de treball que figura en l'annex I, d'acord amb les bases següents:  
  
  
Primera. Normes generals  
Es convoca, per a la seua provisió per concurs específic de mèrits, la plaça vacant enumerada en l'annex I. El concurs estarà regit per estes bases i pel que disposen l'article 49 i següents del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de justícia.  
El barem de mèrits que figura en les bases és el vigent de conformitat amb el que disposa l'article 49 de l'esmentat Reial decret 1451/2005, de 7 de desembre.  
  
Segona. Requisits de participació  
2.1. Podran prendre part en este concurs personal funcionari del cos d'auxili judicial, siga quin siga l'àmbit territorial en el qual estiga destinat, que reunisca les condicions generals de participació i els requisits específics de formació que tinguen assenyalats per a la plaça oferida i els mantinguen fins a la resolució definitiva del concurs.  
  
2.2. No podran prendre part en este concurs:  
a) Les persones declarades suspeses en ferm, mentre dure la suspensió.  
b) El personal funcionari que es trobe en situació d'excedència voluntària per interés particular, durant el període mínim obligatori de permanència en esta situació.  
c) Les persones sancionades amb trasllat forçós, fins que transcórreguen un o tres anys, per a destí en la mateixa localitat en la qual es va imposar la sanció, si es tracta de falta greu o molt greu, respectivament.  
  
Quant al temps mínim per a participar en este concurs específic, de conformitat amb el que preveu l'article 49.7 del Reial decret 1451/2005, de 7 de desembre, no regirà la limitació establida en l'article 46.1 d'este.  
  
2.3. Acreditació dels requisits:  
Els requisits s'hauran de complir l'últim dia de termini legal de presentació de sol·licituds i mantindre's fins a la resolució definitiva del concurs.  
  
Tercera. Sol·licituds  
3.1. Les persones que desitgen participar en el concurs hauran de presentar sol·licitud disponible a la seu electrònica GVA:  
https://sede.gva.es/ i pàgina web de la Conselleria de Justícia i Interior d'acord amb el que establix l'article 14.1 de la Llei 39/2015, d'1 d'octubre, del procediment comú de les administracions públiques.  
  
3.2. Les sol·licituds es presentaran en el termini de cinc dies hàbils següents al de la publicació simultània d'esta convocatòria en el Boletín Oficial del Estado i en el Diari Oficial de la Generalitat Valenciana. Si esta simultaneïtat no és possible, este termini es comptarà a partir de la data de ser publicada en el Diari Oficial de la Generalitat Valenciana.  
  
3.3. Durant el termini de presentació de sol·licituds, les persones concursants podran modificar la petició de places mitjançant una nova sol·licitud que anul·larà totalment l'anterior. Per a això, hauran de seguir els mateixos passos de la seua primera inscripció. Transcorregut el termini, ja no serà possible la modificació.  
3.4. Es prendrà com a data i hora d'entrada la registrada en el registre electrònic de la Conselleria de Justícia i, en cas d'enviar successives instàncies, es considerarà vàlida la sol·licitud que tinga la data d'entrada dins del termini amb data posterior, i quedarà anul·lada, per tant, la sol·licitud que tinga la data d'entrada anterior. Les persones participants no podran anul·lar o modificar el contingut de la seua sol·licitud una vegada finalitzat el període de presentació.  
3.5. La consignació de dades falses en la instància o en la documentació aportada pels aspirants suposarà la pèrdua de plaça a més de les mesures legals que corresponga aplicar-hi.  
3.6. Les sol·licituds tindran caràcter vinculant per a les persones concursants. No obstant això, podrà admetre's, en aquells casos degudament justificats, la renúncia a la participació en el concurs tenint com a termini fins a l'últim dia de presentació d'al·legacions a la resolució provisional.  
Les renúncies hauran de ser presentades a través de l'adreça de la seu electrònica GVA:  
https://sede.gva.es/ en el model adjuntat, si és el cas, degudament escanejada, la documentació justificativa que consideren oportuna per a acreditar la renúncia.  
3.7. Amb la sol·licitud s'haurà d'adjuntar el model de declaració dels mèrits i capacitats que s'al·leguen.  
  
Quarta. Fases del concurs i proposta de resolució  
4.1. Este concurs consta de dues fases que inclouran la totalitat dels mèrits i capacitats especificats en la base cinquena d'esta convocatòria.  
  
4.2. Els mèrits al·legats i acreditats es valoraran amb referència a la data de tancament del termini de presentació de sol·licituds per la comissió de valoració establida en la base setena, la qual durant el procés de valoració podrà recaptar els aclariments o, si és el cas, la documentació addicional que consideren necessaris per a la comprovació dels mèrits al·legats.  
4.3. La proposta de resolució recaurà en la persona candidata que tinga la major puntuació en la valoració dels mèrits de totes dues fases.  
  
4.4. En cas d'empat en el conjunt del concurs, este es dirimirà en funció de la major puntuació obtinguda en l'apartat d'antiguitat.  
  
  
Quinta. Mèrits i capacitats que s'han de valorar. Barems de valoració  
5.1. En la primera fase es valoraran, amb un màxim de 65 punts, els mèrits generals consistents en:  
5.1.a) Antiguitat. Pels servicis efectius en el cos s'atorgaran dos punts per cada any complet de servicis, i es computaran proporcionalment els períodes inferiors per mesos, o si és el cas, per dies. A este efecte, els mesos es consideraran de trenta dies. La puntuació corresponent per dia és de 0,36078519, la puntuació màxima per este concepte serà de 56 punts.  
5.1.b) Coneixement oral i escrit de l'idioma valencià: únicament es valoraran els certificats expedits per la Junta Qualificadora de Coneixements de Valencià o títols homologats, segons Ordre de 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i validació d'altres títols i certificats. Quan s'acredite més d'un nivell, només es computarà el certificat de major nivell.  
A este efecte, es valorarà el coneixement de valencià i amb un màxim de 9 punts, en els termes següents:  
Certificat de grau superior o nivell C2: 9 punts  
Certificat de grau mitjà o nivell C1: 6 punts  
Certificat de grau elemental o nivell B1: 3 punts  
5.2. En la segona fase es comprovaran i valoraran amb un màxim de 40 punts els mèrits i actituds concrets, a través de coneixements, experiències, titulacions acadèmiques i aquells altres mèrits que garantisquen l'adequació de la persona l'aspirant per a l'acompliment del lloc, sense que es puguen valorar els mèrits que hagen sigut puntuats en la primera fase.  
En concret, i dins d'esta fase, es valoraran els mèrits i capacitats següents:  
5.2.1. Experiència professional (puntuació màxima 25 punts).  
Es valorarà l'acompliment de llocs en les oficines de registre i repartiment, Servici Comú Processal d'Assumptes Generals i Servici Comú Processal d'Actes de Comunicació, o centres de destí equivalents, així com en òrgans o unitats administratives que impliquen el maneig i posada en funcionament de mitjans audiovisuals. La puntuació màxima que s'ha d'obtindre en este apartat serà de 25 punts, a raó de 2 punts per cada any complet de servicis efectius en estos centres de destí, i es computaran proporcionalment els períodes inferiors per mesos o per, si és el cas, per dies. A este efecte, els mesos es consideraran de trenta dies. La puntuació corresponent per dia és de 0,62271849 punts.  
  
5.2.2. Formació complementària (puntuació màxima 15 punts): es valorarà l'assistència i/o aprofitament a cursos de formació I de perfeccionament que tracten sobre matèries relacionades amb les funcions pròpies dels llocs objecte de la convocatòria i amb les funcions pròpies del cos d'auxili judicial.  
La puntuació màxima en este apartat serà de 15 punts, a raó de 0,2 punts per cada 10 hores de formació rebuda i de 0,4 per cada 10 hores de formació impartida.  
5.2.3. Les puntuacions finals màximes, sumades totes dues fases, seran de 105 punts.  
  
Sexta. Sistemes d'acreditació de mèrits i capacitats  
6.1. La Direcció General de Justícia comprovarà d'ofici l'antiguitat en el cos, conformement al que estableix la base 5.1.a) d'esta convocatòria.  
6.2. L'experiència professional, en les oficines de registre i repartiment, Servici Comú Processal d'Assumptes Generals i Servici Comú Processal d'Actes de Comunicació, o centres de destí equivalents, així com en òrgans o unitats administratives que impliquen el maneig i posada en funcionament de mitjans audiovisuals.  
En cas que els òrgans a què es referix el paràgraf anterior tinguen la seua seu en l'àmbit territorial de la Comunitat Valenciana, hauran de ser al·legats per les persones interessades, i la Direcció General de Justícia procedirà a verificar-los.  
Si, per contra, el mèrit relatiu a l'experiència professional derivarà de la prestació de servicis en òrgans amb seu en una altra comunitat autònoma o en l'àmbit territorial del Ministeri de Justícia, les persones interessades hi hauran d'aportar un certificat acreditatiu de la seua experiència professional, expedit per l'òrgan amb competències, en matèria de personal de l'Administració de justícia, en l'àmbit territorial de què es tracte.  
6.2.1 Les dades corresponents als coneixements de llengua valenciana s'acreditaran mitjançant els certificats expedits per la Junta Qualificadora de Coneixements de Valencià o títols homologats.  
6.3. La formació complementària.  
Els cursos objecte de valoració hauran d'haver sigut impartits per l'Institut Valencià d'Administració Pública o per l'Institut Nacional d'Administració Pública o organisme equivalents en l'àmbit de les diferents comunitats autònomes; pel Servici Valencià d'Ocupació i Formació o òrgans equivalents en l'àmbit estatal o de les comunitats autònomes; les universitats i altres organismes i centres homologats pels òrgans competents en matèria de formació de l'Estat o de les comunitats autònomes. Així mateix, es computaran els organitzats o promoguts per la direcció general competent en matèria de justícia, Ministeri de Justícia, Consell General del Poder Judicial o òrgans competents de les comunitats autònomes; organitzacions sindicals en desenvolupament d'acords per a la formació subscrits amb les administracions públiques i pels col·legis professionals que guarden relació amb l'Administració de justícia. Estos cursos han de ser superats abans de la data de finalització del termini de presentació de les sol·licituds. No es computaran dues vegades cursos d'igual contingut.  
Sèptima. Comissió de valoració  
7.1. La comissió de valoració estarà formada per 4 membres en representació de l'administració convocant i designats per esta, dels quals almenys 1 serà personal funcionari al servici de l'Administració de justícia i 3 membres designats per les organitzacions sindicals més representatives, en els termes previstos en l'art. 50 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de justícia, responent la seua selecció a criteris d'imparcialitat, professionalitat i paritat.  
  
7.2. En general, les actuacions de la comissió de valoració que requerisquen notificació als aspirants es faran públiques en la pàgina web de la Direcció General de Justícia, i en la intranet de l'Administració de justícia.  
7.3. L'abstenció i la recusació dels membres de la comissió de valoració estarà regulada pel que disposen els articles 23 i 24 de la Llei 40/2015, d'1 d'octubre, de règim jurídic del sector públic.  
  
Octava. Procediment  
8.1. Transcorreguts els terminis previstos de presentació de sol·licituds, la comissió de valoració elaborarà la proposta d'aspirants admesos i exclosos, amb indicació dels motius d'exclusió, que serà exposada conforme al que establix el punt 7.2 de les bases.  
8.2. Realitzada la valoració dels mèrits previstos segons els sistemes d'acreditació que s'han establit en la base sisena, la comissió de valoració elaborarà la proposta provisional de resolució del concurs, que serà exposada a fi que les persones interessades puguen formular, en el termini de cinc dies naturals, les observacions o reclamacions que consideren pertinents que es presentaran a través de l'adreça de de la seu electrònica de la GVA https://sede.gva.es/es/ en el moment de l'exposició de la proposta.  
8.3. La comissió de valoració elaborarà la proposta definitiva de resolució del concurs, que elevarà a l'òrgan convocant a fi que, si és el cas, l'aprove i elabore la resolució definitiva del concurs.  
  
Novena. Règim d'impugnacions  
Contra els actes definitius o de tràmit de la comissió de valoració, si estos últims decidixen directament o indirectament el fons de l'assumpte, determinen la impossibilitat de continuar el procediment, produïxen indefensió o perjudici irreparable als drets i interessos legítims, les persones interessades poden interposar un recurs d'alçada davant este òrgan, en el termini d'un mes a comptar a partir de l'endemà de ser publicada, d'acord amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Desena. Resolució del concurs  
10.1. Este concurs serà resolt en el termini màxim de tres mesos comptats a partir de l'endemà de finalització del termini per a la presentació de sol·licituds. La resolució es publicarà en el Boletín Oficial del Estado i en el Diari Oficial de la Generalitat Valenciana, i en esta constaran els llocs de treball d'origen de les persones que obtinguen destinació i el lloc adjudicat en virtut d'este concurs.  
10.2. El règim d'adjudicació de destins s'ajustarà a la normativa vigent.  
  
Onzena. Terminis de formalització del cessament i presa de possessió  
Els terminis de formalització del cessament i presa de possessió de les persones funcionàries que hagen obtingut destí es concretaran en la resolució per la qual es resolga este concurs.  
  
Dotzena. Recursos  
Contra aquesta resolució que posa fi a la via administrativa podrà interposar-se recurs contenciós administratiu davant els jutjats contenciosos administratius de València en un termini de dos mesos comptats des de l'endemà de la publicació, conforme amb el que es disposa en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició del recurs potestatiu de reposició davant la Direcció General de Modernització i Relacions amb l'Administració de justícia en el termini d'un mes comptat a partir de l'endemà de la publicació, conforme amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 9 de febrer de 2024. La directora general de Justícia: Cristina Gil Fabregat.